text: Færre forbrydelser siger politiet
  26 april 2010 kl. 16.11
  Ind imellem kan medierne skabe det indtryk, at kriminaliteten generelt er stigende. Det er heldigvis det modsatte, der er tilfældet. Faldet i første kvartal ligger helt i tråd med tendensen for hele 2009.
  Et nyhedsbrev i dag fra Syd- og Sønderjyllands Politi oplyser om store fald i anmeldelser af kriminalitet i første kvartal 2010 i politikredsen.  I første kvartal i år blev der anmeldt 1791 indbrud i private hjem. Det er faldet til 1505 - altså et fald i antallet af indbrud i private hjem i det syd og sønderjyske på 16 procent. 
  Går vi længere nordpå til Sydøstjyllands politikreds er der også færre indbrud i private hjem. I første kvartal 2009 var tallet 835 anmeldte indbrud. I samme periode i år er tallet faldet til 780, hvilket er en nedgang på syv procent.
   
  
  Nedgang flere steder  
  Det er ikke kun private hjem, der har færre indbrud. Det samme har erhvervsejendomme, og der er fald på mange andre områder.
  Anmeldelser om vold er faldet fra 337 til 306. Det er et fald på 9,2 procent.
  Anmeldelser om hærværk er faldet fra 1032 til 772. Det er et fald på 25,2 procent.
  Butikstyverier er faldet fra 337 til 319. Det er et fald på 5,3 procent.
  Brugstyverier (køretøjer) er faldet fra 517 til 453. Det er et fald på 12,4 procent.
  - Vi glæder os over tallene, siger linjechef for lokalpolitiet, politiinspektør Lars Bræmhøj. De betyder at rigtigt mange færre borgere har oplevet ubehagelige ting.
  